projecte-aina/catalan_government_crawling huggingface dataset:
Es tracten aspectes com el dol, la identificació de l'alumnat de risc i la creació d'espais de trobada de l'alumnat i les famílies.
El pla d'obertura de centres del Departament d'Educació conté les mesures establertes per les autoritats sanitàries.
Les etapes a què es dirigeix són: infantil, primària, secundària, batxillerat, formació professional i ensenyaments de règim especial.
L'acord preveu abordar àmbits com les suites educatives, la privadesa de les dades i l'aprofundiment en la tecnocultura.
Segons el 15è Tast de dades, en els resultats acadèmics de l'alumnat pesa més l'índex de capital cultural de les families que el socioeconòmic.
S'ha publicat una nova guia perquè les comunicacions promoguin uns usos respectuosos pel que fa al gènere.
L'objectiu és que els centres comparteixin experiències a través de seminaris web i videotutorials.
Al web de la XTEC hi trobareu activitats de l'àmbit artístic, la competència digital o la perspectiva de gènere, entre d'altres.
El context sanitari actual fa necessari que l'actualització de dades i la confirmació de plaça es facin de manera no presencial.
Presentació de sol·licituds (funcionaris de carrera i en pràctiques): del 8 al 17 de juny de 2020
Presentació de sol·licituds: del 10 al 15 de juny de 2020
La contractació serà de setembre de 2020 a agost de 2021 i, a finals de juliol, es publicarà el procediment d'obertura de la borsa, que s'activarà a finals d'agost.
El vicepresident del Govern i els consellers d'Educació i Salut van presentar els trets bàsics de l'obertura dels centres educatius el proper setembre.
El document dona resposta a preguntes freqüents i orientacions per aplicar el Pla d'actuació aprovat pel PROCICAT.
Consulteu dates importants, activitats del professorat i dies festius.
El document inclou els criteris organitzatius i sanitaris per al curs 2020-2021.
Informació sobre exempcions i convalidacions, matèries que es poden cursar a a l'IOC, tramitació i casuística dels Plans individualitzats i de les modificacions de les qualificacions...
Consulteu l'estadística dels itineraris dels estudiants entre l'ESO i els ensenyaments postobligatoris.
La inscripció a les càpsules autoformatives es pot fer del 13 de juliol al 30 d'agost a Odissea.
Consulteu el protocol elaborat per dotar els centres educatius d'una eina per fer front a aquests comportaments intolerables.
El Departament coordina el quart objectiu de desenvolupament sostenible (educació de qualitat), i té compromisos vinculats a altres quatre objectius.
Llistes definitives: 14 de juliol
Resolució provisional: 15 de juliol
Els Departaments d'Educació i de Treball presenten una campanya per potenciar l'FP entre els estudiants.
La xifra de matriculats és d'1.246.836 estudiants, 19.675 més que l'any passat.
Els alumnes de sisè de primària perceben com a difícil aquesta prova.
Incideix això en els resultats reals?
Els consellers Bargalló i El Homrani han presentat els cartells del programa "Talent creatiu i empresa" que sensibilitzen contra l'homofòbia.
Educació ofereix a docents, alumnat i famílies un programa formatiu de prevenció contra la violència cap a les dones.
L'objectiu d'aquesta avaluació és ajudar l'alumne a ser més competent i acompanyar-lo per millorar el seu aprenentatge.
Amb motiu del Dia Internacional de la Seguretat de la Informació, Educació ofereix material per conscienciar infants i joves.
Presentem una proposta d'activitat sobre com promoure la igualtat en l'àmbit familiar.
Galeria d'imatges dels alumnes guardonats, que van recollir el premi de mans del conseller Bargalló.
L'Institut Escola Daniel Mangrané ha organitzat un edcamp específic d'estudiants de secundària.
Us podeu inscriure del 18 al 22 de novembre a les proves dels nivells intermedi B1, intermedi B2 i avançat C1 de les EOI.
Consulteu les ofertes de treball temporal per a personal d'administració i serveis.
El Departament presenta el Pla d'educació digital de Catalunya 2020-2025, que s'adreça a tots els centres educatius.
En el que portem de curs, Educació ja n'ha atorgat 133.747, amb una dotació de gairebé 81 milions d'euros.
En el cas de batxillerat i de la formació professional, el calendari serà al maig.
Les festes nadalenques són l'època ideal per ser solidaris i per estar en família.
Fem un repàs a les dates del calendari escolar d'aquestes festes.
Els nois perceben les llengües com a més difícils, i les noies, les ciències.
32 centres d'FP, d'arts plàstiques i disseny, i d'arts escèniques han participat en aquesta iniciativa innovadora a la fira NiceOne.
Consulta les dates de preinscripció i la llista d'escoles oficials d'idiomes per al segon quadrimestre.
Aquests guardons els convoca l'Agència de Residus de Catalunya.
Educació potencia la vessant pràctica i pedagògica en la nova convocatòria d'oposicions.
Un nou pla posa en contacte centres educatius per nodrir-se amb idees.
La taxa d'atur entre els graduats d'FP és quatre vegades inferior a la mitjana.
Educació mostra el seu compromís amb la transparència i el bon govern.
Publiquem les dades del personal que treballa per a l'Administració educativa a Catalunya.
L'evolució del percentatge d'assoliment de competències és positiva.
En aquesta guia, trobareu orientacions per detectar si els vostres fills pateixen TCA i com fer-hi front.
Els majors de 18 anys poden inscriure's a les proves del títol, del 3 al 10 de febrer.
Inscripció a hípica i a surf de neu, del 3 al 12 de febrer.
La preinscripció a l'educació infantil (2n cicle), primària i ESO és el procediment en què s'assigna una plaça a cadascun dels alumnes que s'escolaritzen per primera vegada en un centre educatiu o que volen canviar de centre.
Fes servir el mapa escolar per triar-la i els webs dels centres per no perdre't les jornades de portes obertes.
Consulta els criteris de prioritat per a l'obtenció de punts.
Justifica les circumstàncies que donen prioritat i no oblidis la documentació identificativa.
Signa i presenta la documentació en el centre triat.
Consulta els punts obtinguts després de l'aplicació dels criteris de prioritat.
Si trobes alguna errada en la puntuació o les dades, adreça't al centre per fer una reclamació.
Un cop resoltes les reclamacions, pots conèixer la puntuació final i la llista ordenada de sol·licituds.
Assabenta't sobre com ampliar les peticions de centre de la sol·licitud.
Comprova a quin centre han estat admesos els teus fills.
Presenta la documentació que acredita el compliment dels requisits acadèmics.
Les sol·licituds que no han pogut ser ateses també s'ordenen per criteris de prioritat.
134.680 places assignades en la preinscripció dels ensenyaments obligatoris de centres públics i concertats.
Regulació de l'oferta educativa i la prestació de servei públic.
Els centres romanen fora de servei des del divendres 13 de març.
Alumnes, docents i centres estaran acompanyats en l'ús de les eines digitals.
S'ha arribat a un acord perquè aquests mitjans audiovisuals promoguin continguts educatius.
En podran continuar gaudint els alumnes beneficiaris de les beques i els menors usuaris dels serveis d'intervenció socioeducativa amb servei d'àpat.
La mesura afecta tots els tràmits relacionats amb la preinscripció i matrícula de l'alumnat dels diferents ensenyaments, en totes les etapes.
Així ho preveu l'entrada en vigor del Reial decret 463/2020, pel qual es declara l'estat d'alarma pel COVID-19.
Consulta tots els comunicats del Departament durant aquest període excepcional.
Consells per ajudar-los a organitzar el temps i planificar les tasques durant el confinament.
Exemples de tasques de diferents àrees i etapes educatives.
La qualificació no podrà modificar de manera negativa l'avaluació dels aprenentatges assolits entre setembre de 2019 i març de 2020.
L'objectiu és garantir que tots els alumnes puguin dur a terme les activitats educatives proposades durant el confinament.
El Departament crea 615 entorns Moodle més perquè es pugui portar a terme la docència en línia.
Nou cercador de respostes al portal de la Generalitat a molts dubtes relacionats amb l'educació.
El Departament dona als serveis d'educació diferents orientacions per al tercer trimestre.
El nou espai ofereix eines per acompanyar els fills i filles en la seva educació.
Alguns dels materials són d'assignatures de batxillerat com ara anglès, francès, història, dibuix artístic...
Oferim un nou espai web amb orientacions i propostes d'activitats d'aprenentatge.
5 consells per tenir en compte durant el confinament.
Recull de propostes de l'EDU365 per fomentar la lectura i l'escriptura entre els alumnes per a aquest Sant Jordi en confinament.
Calendari actualitzat adaptat a les previsions sobre la situació sanitària actual.
Recursos i activitats que es poden fer de forma senzilla i amb els mitjans a l'abast.
L'obertura en el curs actual serà voluntària durant la Fase 2 de desescalada, a partir de l'1 de juny:
Un 78% d'aquestes s'ha fet de forma telemàtica, mentre que les escoles i instituts públics han rebut el 77,3% de les peticions.
"Al teu costat en la tria educativa", la iniciativa del Departament per orientar l'alumnat en la tria dels estudis postobligatoris.
A partir del 25 de maig comença la preinscripció a batxillerat, formació professional, programes de formació i inserció, arts plàstiques i disseny...
Consulteu les dates de presentació de sol·licituds.
Educació i TV3 han produït Objectiu 2030 per donar a conèixer els Objectius de Desenvolupament Sostenible a l'alumnat de primària.
S'ha publicat l'oferta educativa per al curs 2020-2021 a Catalunya.
Se'n defineix l'estructura organitzativa i el funcionament, i es dona una major seguretat jurídica al servei.
Propostes per a un aprenentatge socioemocional lúdic en entorns familiars i educatius.
Tres estudiants d'FP expliquen com han pogut mantenir les pràctiques a l'estranger gràcies al teletreball.
Alumnes i docents que van participar a la 12a edició del FIC-CAT
El Festival Internacional de Cinema en Català Costa Daurada (FIC-CAT) de Roda de Berà, que celebrarà la 13a edició del 6 al 13 de juny de 2020, inclou una categoria destinada exclusivament als centres educatius d'educació infantil, primària, secundària, batxillerat i cicles formatius.
L'objectiu és fomentar les competències en comunicació audiovisual entre els alumnes.
El FIC-CAT, conscient de l'entorn d'imatges i de tecnologia amb què es mouen els estudiants, vol potenciar en la propera edició accions educatives amb alumnes i professors d'escoles i instituts per tal de promoure l'aprenentatge i l'ús dels codis del llenguatge audiovisual i multimèdia.
En la modalitat de Centres educatius es poden presentar les produccions audiovisuals que hagin fet els mateixos alumnes, o bé en les quals hagin participat, de les etapes d'educació infantil, primària, i secundària, batxillerat i cicles, en qualsevol gènere i format (ficció, animació, documental, videoclip, etc.), de tipus individual o col·lectiu.
Com a condicions específiques, cal comptar amb el vistiplau del centre i la responsabilitat d'un professor o professora que n'hagi fet el seguiment.
La producció ha de tenir una durada màxima de deu minuts, ha d'estar rodada en català i s'ha d' inscriure abans del 22 de març de 2020.
S'atorgaran 500 euros i el trofeu FIC-CAT al centre que resulti guanyador.
Les bases generals de participació, el formulari d'inscripció i tota la informació del Festival es poden consultar al web www.fic-cat.cat.
Els curtmetratges: una oportunitat per als alumnes i centres
El Departament d'Educació ha posat en marxa un projecte d'innovació avançada per incorporar la Intel·ligència Artificial per afavorir l'èxit educatiu de tot l'alumnat i la cohesió social en els centres educatius de Catalunya.
Es tracta del projecte IA_Watsom, Intel·ligència artificial per a la millora de l'èxit educatiu, que s'engega aquest curs com a prova pilot amb la participació d'uns 490 alumnes i més de 12 docents de 6 centres educatius.
Aquesta tarda s'ha fet la primera sessió amb 13 docents a l'IBM Client Center a Barcelona, un dels proveïdors de l'equipament conjuntament amb KIO AI.
Un cop finalitzada la prova pilot de l' IA_Watsom, es farà una avaluació per tal de detectar estratègies que puguin estendre's a la resta de centres educatius.
La iniciativa també té com a objectius acompanyar els centres en l'anàlisi avançada de patrons de comportament per promoure canvis organitzatius i la millora de la convivència, i el fet de posar en valor el paper inclusiu de la tecnologia per assolir l'èxit educatiu de tot l'alumnat.
Aquest projecte es porta a terme a través d'un joc d'ordinador on l'alumnat respon una sèrie de preguntes sobre la seva relació amb el grup classe.
L'aplicació realitza un sociograma del grup per a la presa de decisions i estratègies educatives de l'equip docent.
I, per confirmar els resultats obtinguts hi ha un robot que conversa amb l'alumnat.
Aquesta conversa és important perquè l'alumne percep el robot com a interlocutor lliure d'autoritat.
El producte ha estat validat per l'Agència de Ciberseguretat de Catalunya i està avalat pel Centre de Telecomunicacions i Tecnologies de la Informació (CTTI).
Distribució territorial i equitat
La prova pilot per aquest curs s'ha dissenyat amb 6 centres de diferent tipologia: una ZER, dues escoles de primària, dos instituts i un institut escola per tal de vetllar per distribució territorial i l'equitat.
En la tria de centres s'ha tingut en compte aquells centres que participen en el programa d'innovació pedagògica AquíProuBullying, així com la disponibilitat de les infraestructures per poder portar a terme el projecte.
L'actuació s'emmarca en els diferents projectes que el Departament d'Educació ha posat en marxa d'innovació avançada en l'ús de tecnologies emergents en educació com la IA, el BigData o la realitat immersiva, al servei de l'èxit educatiu de l'alumnat.
Aquests projectes exploren tendències nacionals i internacionals que integren tecnologies digitals per a la millora de l'èxit educatiu de tot l'alumnat a través de proves de concepte en centres pilot que valoren el seu impacte.
Els avenços tecnològics son una oportunitat per la millora de l'educació, la personalització de l'aprenentatge, les dinàmiques, l'aprenentatge i la docència i la gestió de centre, sempre amb l'objectiu de garantir l'èxit educatiu.
El Departament d'Educació, a causa de la situació actual d'excepcionalitat pels efectes del COVID-19, posa en obert els continguts i recursos educatius de l'Institut Obert de Catalunya (IOC).
L'IOC vol, d'aquesta manera, posar a disposició materials a les persones que en vulguin fer ús mentre duri el tancament dels centres educatius.
A partir del dilluns 6 d'abril es posaran a disposició els recursos educatius, que estaran penjats en dues plataformes digitals diferents: Alexandria (biblioteca de recursos digitals per a l'aula) i EIX (entorn virtual d'aprenentatge).
De forma habitual, l'IOC disposa de continguts oberts de forma permanent, d'una banda materials formatius dels cicles de formació professional i de l'altra cursos oberts del projecte miniops.
Ara, però, de forma excepcional, s'obren per l'emergència actual, entre d'altres, els cursos per a 29 assignatures de batxillerat, tant de comunes com de modalitat –entre d'altres biologia, dibuix artístic, fonament de les arts, llatí o història de la filosofia-.
També es podran consultar els mòduls per obtenir el Graduat en Educació Secundària Obligatòria (GESO) –que inclou, per exemple, geografia, anglès, escriptura creativa, ciències naturals....-.
Per tal de facilitar que els ciutadans interessats puguin utilitzar els diferents recursos educatius, el Departament d'Educació en facilitarà l'accés genèric.
Un centre amb oferta flexible i variada
L'IOC és un institut amb 12 anys d'història dedicat exclusivament a la formació de persones adultes a distància.
L'ensenyament i aprenentatge es du a terme mitjançant un campus virtual basat en una plataforma Moodle, anomenat campus IOC.
Ofereix ensenyaments diversos: cicles formatius d'FP (en grau mitjà ho cursen un 17% dels alumnes i en grau superior un 40%), batxillerat (més del 9% dels alumnes), oferta formativa online de l'Escola Oficial d'Idiomes, graduat en educació secundària, curs de preparació a les proves d'accés d'FP, preparació a les PAU, certificat de competència digital Competic3, així com altres formacions especialitzades.
Dins del Pla d'acció "Centres educatius en línia", la Direcció General d'Innovació, Recerca i Cultura Digital del Departament d'Educació ha impulsat un nou espai de comunicació i aprenentatge per donar veu a la comunitat educativa, amb seminaris web i videotutorials educatius que es proposen diàriament amb l'objectiu de compartir tot allò que els centres estan implementant en aquests moments complexos que estem vivint.
D'una banda, es realitzen seminaris web, de dilluns a dijous a les 18.30 hores, on els docents expliquen la manera com estan gestionant aquest nou escenari, els entrebancs que han hagut de superar i els recursos humans i tecnològics que despleguen per superar els reptes que van sorgint.
Els divendres a les 10.30 hores, s'ofereix un monogràfic centrat en un tema educatiu en concret, amb la mirada d'escoles i instituts i l'acompanyament de persones expertes.
En aquest nou espai es tracten aspectes com l'organització dels centres, les estratègies d'acompanyament a l'alumnat i a les famílies, i la metodologia de treball en un entorn virtual d'aprenentatge nou.
Amb el significatiu nombre de visualitzacions aconseguit fins ara, es constaten dues qüestions: la importància de mantenir la relació entre el centre educatiu i la família per gestionar aquesta situació d'excepcionalitat, i la manera com els docents i les famílies han pogut establir nous canals de comunicació.
Si en un primer moment els continguts es van centrar en com conèixer la situació personal i emocional tant d'alumnat com de famílies, o en la connectivitat i disponibilitat dels equips informàtics, ara s'enfoquen a mostrar les bones pràctiques que s'han anat implementant per desenvolupar els aprenentatges.
Les properes setmanes, els seminaris web tindran com a eix central la transformació dels centres en aquest context extraordinari, des del model organitzacional, metodològic i de treball en xarxa.
D'altra banda, també s'ofereixen videotutorials per ajudar els docents en l'ús i aprofitament pedagògic dels diferents entorns virtuals d'aprenentatge.
El compte de Twitter anuncia diàriament tota aquesta programació i té obert un formulari per a tots aquells centres que vulguin explicar la seva experiència digital amb l'objectiu d'inspirar i motivar altres centres.
Un seminari web (en anglès, webinar ) és multimèdia, interactiu, accessible en línia i es pot seguir, en directe o en diferit, a través d'un web.
Seguiment en directe i recuperació de continguts
El Departament d'Educació està impulsant dos decrets per adaptar la normativa sobre com es regula l'oferta educativa (admissió) i com es presta el servei públic educatiu des d'una institució privada que rep finançament públic (concert).
L'objectiu és fer un sistema educatiu més just, més equitatiu i que combati la segregació escolar, és a dir, que totes les escoles i instituts de Catalunya reflecteixin la realitat socioeconòmica del seu entorn.
Una amplíssima majoria d'escoles concertades del nostre país fan una gran feina social i de servei públic.
Amb aquests decrets, el Departament els garanteix que puguin seguir fent-la, millorant el seu finançament per tal que el cost de l'escolarització quedi cobert per l'Administració, com diu la Llei d'Educació de Catalunya.
Les famílies podran seguir exercint el seu dret a escollir un ordre de preferència dels centres on volen escolaritzar els seus fills, tant si aquests són centres públics com si són concertats.
El Departament planificarà la inversió necessària per aplicar el decret de concerts a partir del curs 2022-2023, quantificada en 145 milions d'euros, i clarificarà els requisits que els centres hauran de complir per poder accedir a la renovació del concert.
En el cas de l'educació infantil i de l'ESO, el període del concert s'amplia als 6 anys.
Entre aquests requisits, hi ha el de l'escolarització mixta, és a dir, que els centres subvencionats amb diners públics no podran oferir classes només amb nens o només amb nenes, però sí que ho podran fer els centres privats.
El Síndic de Greuges, conjuntament amb el Departament d'Educació, va impulsar el Pacte contra la segregació escolar, que van signar el març de 2019 totes les patronals i entitats representants de les famílies de l'escola concertada i tots els ajuntaments de més de 10.000 habitants.
El Departament ha negociat aquesta normativa amb tota la comunitat educativa, especialment amb les patronals de l'escola concertada.
El Departament d'Educació ajorna tots els procediments i tràmits que són de la seva competència, a causa de l'entrada en vigor del Reial decret 463/2020, pel qual es declara l'estat d'alarma pel COVID-19, que preveu la suspensió dels terminis administratius en l'àmbit de l'Administració de la Generalitat de Catalunya.
Els tràmits i procediments es reprendran quan el Reial decret, i les possibles pròrrogues, quedin derogats.
A l'ajornament de tots els tràmits relacionats amb la preinscripció i matrícula de l'alumnat dels diferents ensenyaments, en totes les etapes, que ja va anunciar el Departament, s'hi suma la suspensió dels procediments i tràmits que afecten a les següents qüestions:
- Sol·licitud de títols i certificats
- Proves d'accés als diversos ensenyaments
- Proves lliures per a l'obtenció de títols i certificats
- Proves d'avaluació de competències de sisè de primària
- Homologació i convalidació de títols i estudis estrangers no universitaris
- Concurs oposició per a l'ingrés i accés a la funció pública docent i per a l'adquisició de noves especialitats
- Concurs oposició per a l'accés al cos d'inspectors d'educació
- Provisió i selecció del personal docent
- Concurs de mèrits de selecció de les direccions de centres públics
- Concurs de selecció de directors de centres públics
- Provisió i selecció del personal d'administració i serveis del Departament
- Implantació i supressió d'ensenyaments en centres educatius
- Expedients relatius a l'autorització o modificació d'obertura de centres educatius
- Concessió i extinció de concerts educatius
- Convocatòries de selecció de centres educatius per participar en tot tipus de programes
- Accés a la informació pública
- Accés a la informació estadística
El Departament continuarà treballant en tots aquests assumptes per poder reprendre'ls amb la màxima normalitat un cop es derogui l'estat d'alarma i es resolgui la situació actual.